Rod Evans
Roderick Evans (Slough, Berkshire, 19. siječnja 1947.), bivši je britanski pjevač i jedan od utemeljitelja hard rock sastava Deep Purple, 1968. godine.

Životopis

Rana karijera 
Prije nego što se pridružio Deep Purplu, Evans je svirao zajedno sa Ianom Paiceom u sastavu 'Maze', koji se prije zvao 'MI5'. Također je sredinom šezdesetih svirao sa sastavom 'The Horizons'.

Evans je bio jedan od osnivača Deep Purplea u Hertfordshireu 1968. godine. Najpoznatija skladba i viliki hit snimljena sa Evansom bila je "Hush". Nakon snimljena tri albuma, Evans se razišao sa Purpleom, a na njegovo mjesto došao je  Ian Gillan. Nakon njegovog odlaska Deep Purple se okreće više hard stilu, za razliku od progresivnog i pop zvuka koji je bio postignut sa Evansom.

Nakon Deep Purple 
Po odlasku iz Deep Purplea, Evans osniva sastav 'Captain Beyond', zajedno sa gitaristom Johnnyem Winterom, bubnjarom Bobbyem Caldwellom (osnivač sastava 'Iron Butterfly'), basistom Leeem Dormanom i gitaristom Larryem Reinhardtom. Ovaj sastav pokazao se vrlo utjecajnim ali njihova zarada nije se mogla odraziti na veći uspjeh. Nedostatkom komercijalnog uspjeha, nakon tri objavljena albuma sastav se raspada. Evans je iz sastava otišao nakon drugog snimljenog albuma i okrenuo se poduzetništvu. On je tada do 1980. godine postao direktor respiratorne terapije u bolnici na zapadu Amerike.

Kontroverze oko povratka 
U 1980. godini povezuje se sa menadžmentskom kompanijom koja je bila specijalizirana za rad sa sastavima koji su prije prekida djelovanja nosila velika imena i kreče na turneju pod imenom Deep Purple, a prate ga nepoznati glazbenici. Postava sastava bila je Rod Evans (vokal), Tony Flynn (gitara), Tom de Rivera (bas-gitara), Geoff Emery (klavijature) i Dick Jurgens (bubnjevi).

Nakon nekoliko koncerata koji završavaju neredima, Evans je tužen od strane Deep Purplea zbog korištenja imena i bili su kažnjeni za nanesenu štetu sa $672.000. Kao rezultat toga u parničkom postupku, Evansu je ukinut honorar za prva tri albuma koja je snimio sa sastavom.

Izvori

Vanjske poveznice 
 The Highway Star - Informacije na stranicama obožavatelja Deep Purplea.
 Dodatne informacije  - Daljnje čitanje.
Britanski pjevači
Britanski rock muzičari